IEC จ่อเพิ่มทุน 2.04 แสนล้านหุ้น ขาย RO ดันทุนจดทะเบียนใหม่แตะ 4.48 พันลบ.
บริษัท อินเตอร์แนชั่นเนิลเอนจีเนียริง จำกัด (มหาชน) หรื …
1 ก.ย. 2560

บริษัท อินเตอร์แนชั่นเนิลเอนจีเนียริง จำกัด (มหาชน) หรือ IEC ระบุว่า ที่ประชุมคณะกรรมการบริษัทเมื่อวานนี้ (31 ส.ค.) อนุมัติให้เพิ่มทุนจดทะเบียนใหม่จำนวน 203,591,502,350 หุ้น พาร์หุ้นละ 0.01 บาท เสนอขายแก่ผู้ถือหุ้นเดิม (RO) ในอัตราส่วน 1 หุ้นเดิมต่อ 1 หุ้นใหม่ ที่ราคาหุ้นละ 0.0125 บาท กำหนดวันจองซื้อและชำระค่าหุ้นวันที่ 23-29 พ.ย.60 ขณะที่เตรียมนำเงินที่ได้ราว 2,544 ล้านบาท ใช้รองรับการขยายงาน ซึ่งรวมถึงแผนจะเข้าซื้อกิจการโรงไฟฟ้าชีวมวล ในจ.สุพรรณบุรี และลงทุนโรงงานกำจัดขยะและแปรรูปเป็นไฟฟ้า
ทั้งนี้ ก่อนการเพิ่มทุนดังกล่าวบริษัทจะลดทุนจดทะเบียน โดยตัดหุ้นที่ยังไม่ได้จำหน่าย หลังจากให้เพิ่มทุนจดทะเบียนเป็น 4,476.58 ล้านบาท จากเดิมที่ 2,440.66 ล้านบาท ด้วยออกหุ้นใหม่เสนอขาย RO ดังกล่าว
โดยบริษัทมีแผนจะนำเงินที่ได้จากการเพิ่มทุนราว 2,544 ล้านบาท ไปใช้สำหรับการดำเนินกิจการในโครงการต่าง ๆ ของบริษัท จะใช้เป็นเงินทุนหมุนเวียน 201 ล้านบาท ขณะที่ส่วนที่เหลือ 2,343 ล้านบาท จะใช้สำหรับโรงงานรีไซเคิลผลิตเม็ดพลาสติก (Plastic Recycling Business Unit) เพื่อสะสางหนี้ค้างชำระและภาระผูกพันทางการเงิน 20 ล้านบาท และปรับปรุงอุปกรณ์เครื่องจักรเพื่อยกระดับการผลิต 40 ล้านบาท ขณะที่ธุรกิจสื่อสารโทรคมนาคมและเทคโนโลยีสารสนเทศ จะใช้สำหรับเป็นทุนสำรองประมูลโครงการ (BG) 20 ล้านบาท
นอกจากนี้จะใช้สำหรับบริษัท จีเดค จำกัด สำหรับโรงงานกาจัดขยะและแปรรูปเป็นพลังงานไฟฟ้า ได้แก่ การสะสางหนี้ค้างชำระและภาระผูกพันทางการเงิน 20 ล้านบาท ,ปรับปรุงอุปกรณ์เครื่องจักรเพื่อยกระดับการผลิต ปี 60 จำนวน 23.50 ล้านบาท และปรับปรุงอุปกรณ์เครื่องจักรเพื่อยกระดับการผลิต ปี 61 จำนวน 50 ล้านบาท
ทั้งนี้ บริษัท ไออีซี สระแก้ว 1 จำกัด ใช้สำหรับโรงไฟฟ้าชีวมวล ได้แก่ สะสางหนี้ค้างชำระและภาระผูกพันทางการเงิน 15 ล้านบาท ,ปรับปรุงอุปกรณ์เครื่องจักรเพื่อยกระดับการผลิต ปี 60 จำนวน 7.5 ล้านบาท ,ปรับปรุงอุปกรณ์เครื่องจักรเพื่อยกระดับการผลิต ปี 61 จำนวน 30 ล้านบาท ,บริษัท ไออีซี แม่ทา แม่แตง จำกัด ใช้สำหรับโรงงานไฟฟ้าพลังงานแสงอาทิตย์ 12 ล้านบาท ,บริษัท โรงไฟฟ้าหนองรี จำกัด ใช้สำหรับโรงไฟฟ้าชีวภาพ รวม 130 ล้านบาท
โดยโครงการเพื่อการพัฒนาธุรกิจ/ขยายธุรกิจ (Growth of business) ได้แก่ โครงการโรงงานไฟฟ้าชีวมวล จ.สุพรรณบุรี มูลค่า 750 ล้านบาท ซึ่งจะเป็นการเข้าซื้อกิจการจากผู้ประกอบการปัจจุบัน ขนาดกาลังการผลิต 9 เมกะวัตต์ (MW) และจำหน่ายเข้าโครงข่ายไฟฟ้าสาธารณะตามสัญญาซื้อขายไฟฟ้ากับการไฟฟ้าส่วนภูมิภาค (กฟภ.) สูงสุด 8 MW ,โครงการกำจัดขยะพลาสติกและแปรรูปเป็นน้ำมันเชื้อเพลิง 165 ล้านบาท มีขนาดกำลังการผลิต 3 หน่วย ๆ ละ 10 ตัน เพื่อรองรับขยะพลาสติกที่เหลือจากการคัดแยกเพื่อการรีไซเคิลเม็ดพลาสติก , โครงการโรงงานกำจัดขยะและแปรรูปเป็นไฟฟ้า/ไฟฟ้าชีวมวล 740 ล้านบาท ซึ่งจะเข้าร่วมโครงการโรงงานไฟฟ้าขยะตามนโยบาย Quick Win ของรัฐบาล และมีเป้าหมายร่วมโครงการเพิ่มกำลังการผลิตกระแสไฟฟ้าจากขยะ 10-20 MW จากเป้าหมายรวม 140 MW ของโครงการ Quick Win ของภาครัฐ ,โครงการพลังงานไฟฟ้าแสงอาทิตย์บนหลังคาอาคาร รวม 120 ล้านบาท ซึ่งจะพัฒนาโครงการจำนวน 5 แห่ง ประมาณ 1 MW/แห่ง
ส่วนเงินเพิ่มทุนที่เหลือ 200 ล้านบาท จะใช้สำรองเพื่อการพัฒนาโครงการพลังงานทดแทนอื่น ๆ